Eng.sz.: GKM EKH: R-1978/2000.
Dr. Kopári László
Irodavezető
7626 Pécs, Koller utca 7.
mobil   	00-36-20-4338163
mail:    	kopari@kopari.hu
web:    	www.kopari.hu
________________________________________________________________
A szamba vibráló ritmusa a déli félteke éjszakai csillagos égboltja alatt:

Brazília

Vízpermet az Iguacunál, hullámok a Copacabanán, panoráma a Cukorsüveg-hegyről, szambától ringó csípők, luxus hajó, pálmafák árnyéka az óceánparton, …
… és egy életre szóló élmény Dél-Amerika legnagyobb országában

2026. március 1-16.

1. nap: Indulás Budapestről 14:20-kor menetrendszerinti repülővel, átszállással Frankfurtban, …
2. nap: 2. nap: : … és érkezés Brazíliába, Rio de Janeiroba 06:00-kor. Transzfer a repülőtérről az Olinda Rio Hotelbe a Copacabanára, hogy a csomagokat letegyük a szállodába, majd program a városban. Látogatás a Săo Bento kolostorban, majd séta a közeli Porto Maravilhába, a Holnap Múzeumának megtekintése kívülről, Kobra “Etnikumok” falfestményeinek megtekintése, majd rövid megálló fotózásra a Sambadromo karneváli stadionnál és a Maracană Stadion előtt. Visszatérés az 5 km hosszan elnyúló Copacabanára, az Olinda Rio Hotelbe, ahol egy önkiszolgáló étteremben ebédre van lehetőség a becsekkolásig, s utána szabadprogram.
3. nap: 3. nap: Rio de Janeiro: fakultatív buszos, gyalogos városnézés magyar idegenvezetővel: Krisztus szobra a Corcovado-hegyen fogaskerekű vasúttal; ebédelési lehetőség a Me Gusta Gourmet önkiszolgáló étteremben a belvárosban; majd indulás a Tijuca Nemzeti Parkba egy délutáni túrára a világ legnagyobb újratelepített városi őserdejében. A visszafelé úton a buszról láthatjuk majd a Lagoát, Leblont, Ipanemát és a Copacabanát.
4. nap: Fakultatív program: Reggel transzfer a repülőtérre, majd 07:10-kor indulás belföldi menetrendszerinti repülőjárattal Dél-Amerika egyik leglenyűgözőbb természeti csodájához, az Iguacu-vízeséshez, érkezés 09:25-kor. A megérkezést követően privát transzferrel először az argentin oldalt fedezzük fel, ahol közvetlen közelről, séták során jutunk el minden elérhető kilátóponthoz, majd a határátlépés után a brazil oldalról csodáljuk meg a vízesések monumentális panorámáját. A program végén transzfer a repülőtérre, 19:25-kor visszaindulás, érkezés 21:30-kor Rio de Janeiróba.
5. nap: Rio de Janeiro: fakultatív buszos, gyalogos városnézés magyar idegenvezetővel: utazás a Cukorsüveg-hegyre; rövid megálló fotózásra a Sambadrome és a a Maracană Stadion előtt; s ebédelési lehetőség a Churrascaria Tchanban jellegzetes brazil ételekkel; séta a Tijuca Nemzeti Parkban, majd utazás vissza a Copacabanara a szállodába.  
6. nap: Rio de Janeiro: fakultatív buszos kirándulás és séta a híres botanikus kertben mely nemcsak Rio de Janeiro, hanem egész Brazília büszkesége, majd szabadprogram, és pihenés, strandolás a világ egyik legszebb homokos strandján, a Copacabanán. 
7. nap: Rio de Janeiro: Délelőtti program: részvétel a Grande Rio szamba iskola közel másfél órás Carnaval Experience programján majd dél körül érkezés a kikötőbe, s beszállás az MSC Armonia hajóba, kabinok elfoglalása. – 17.00-kor kihajózás Rio de Janeiro kikötőjéből, a város és a körülötte lévő hegyek mesés panorámájával a hajó fedélzetéről.
8. nap: Egész nap a tengeren, amikor felfedezhetjük a hajót és kihasználhatjuk a szolgáltatásainak sokaságát.
9. nap: Egész nap a tengeren, amikor is folytathatjuk a pihenést a fedélzeten, hogy kipihenten tekintsünk az elkövetkező vibráló napok elé.
10. nap: 7.00-kor érkezik a hajónk Maceio kikötőjébe. – Ajánlott fakultatív program: szervezés alatt. – 17.00-kor kihajózás. 
11. nap: A hajó 10.00-kor köt ki Salvador de Bahiaban, Brazilia 3. legnagyobb városában, melyet a zene, a tánc, az ünnepek, a színek városaként, a „boldogság fővárosaként” említenek.  – Ajánlott fakultatív program: városnézés autóbusszal és gyalogosan, melynek főbb állomásai: a félsziget csücskében álló, csillag alakú Szent Antal erőd tetején a világítótoronnyal, a Bonfim fogadalmi templom, mely a brazilok híres búcsújáró-kegyhelye, a vásárcsarnok (Mercado Modelo), Salvador liftje (Elevador Lacerda), mellyel az alsó városrészből a felső, történelmi városrészbe juthatunk, mely 1985 óta UNESCO világörökségi helyszín. – 19.00-kor indulunk a kikötőből.
12. nap: 8.00-kor a hajó kiköt Ilheusban. – Ajánlott fakultatív program: Jorge Amado, a híres brazil író gyermekkori otthonának felkeresése, San Sebastian katedrális megtekintése, majd busszal a Tijuipe-vízeséshez (fürdés, napozás) vagy egy kakaó ültetvényre kirándulás, s végül látogatás a Csokoládégyárban kóstolási és vásárlási lehetőséggel. – A hajó 18.00-kor indul.
13. nap: Egész nap a tengeren, amikor tovább ismerkedhetünk a hajóval és szolgáltatásaival, élvezhetjük a napi szórakoztató programokat, strandolhatunk, pihenhetünk. 
14. nap: 8.00-kor a hajó kiköt Rio de Janeiroban, a kiszállás után transzfer a hotelba, s szabadprogram a Copacabanán.
15. nap: Rio de Janeiro: Délelőtt egy órás vásárlási lehetőség a Rio Sul bevásárlóközpontban, majd 13:15-kor érkezés a repülőtérre, s indulás 15:40-kor menetrendszerinti járattal, …
16. nap: … átszállással Frankfurtban, s érkezés Budapestre 11:45-kor.

Ár: 	985.200 Ft/fő-től, 2 fő/belső kabin elhelyezés esetén,
            1.055.200 Ft/fő-től, 2 fő/ablakos kabin elhelyezés esetén,
            1.205.200 Ft/fő-től, 2 fő/erkélyes kabin elhelyezés esetén. 

Az ár tartalmazza:
•	6 éjszaka 4*-os hotelben Rioban a Copacabanan, 2 ágyas szobákban, 2 fő/szoba elhelyezéssel reggelivel,
•	7 éjszaka a hajón, 2 fős kabinokban, 2 fő/kabin elhelyezéssel a kiválasztott kabinkategóriában teljes ellátással,
•	3 transzfert Rio de Janeiróban a (repülőtértől a hotelig, hoteltől a kikötőig, kikötőtől a hotelig, hoteltől a repülőtérig),
•	a hajón legtöbb fedélzeti létesítmény és közös utastér használatát,
•	a hajón részvételi lehetőséget a rendezvényeken és szórakoztató programokon,
•	a csomagszállítást ki- és beszálláskor a kikötő és a hajó között,
•	a kikötői illetékeket,
•	a kötelező borravalót a hajón,
•	magyar nyelvű asszisztenciát az út teljes ideje alatt,
•	a repülőjegy intézését,
•	az összes kirándulás szervezését.

Az ár nem tartalmazza:
•	a repülőjegyet Budapest – Iguacu – Rio de Janeiro – Budapest útvonalon,
•	a fent nem említett étkezéseket,
•	a fakultatív kirándulásokat,
•	belépőjegyeket,
•	a hajó fedélzetén elfogyasztott fizetős italok, vagy a vásárolható italcsomagok árát,
•	az utasbiztosítást – a megfelelő biztosítás irodákban megköthető,
•	útlemondási (stornó) biztosítást – irodákban megköthető,
•	a transzfereket a budapesti repülőtérre,
•	a hajón a telefon, fodrász, masszázs, spa, wellness, kozmetika, internet, orvosi ellátás igénybevételét,
•	s „Az ár tartalmazza” részben leírtakon kívül semmilyen szolgáltatást.

1 ágyas felárért és a gyerekkedvezményért érdeklődjön irodánkban!

Fontos: Az utazáshoz útlevél szükséges! Az útlevélnek a visszaút dátumától számított 6 hónapig érvényesnek kell lennie!

Az utazás ideje alatt mindenkinek rendelkeznie érvényes utasbiztosítással,
melyet irodánknál meg lehet kötni!

A programhoz jó utat kívánva üdvözlettel:

                                                   					       Dr. Kopári László

Pécs, 2025. december 19.